Public procurement notice: Contract Notice
Published: 2016-12-16
Buyer: Grad Zagreb
Country: HR
Region: Grad Zagreb
Contract type: Services
Procedure: Open procedure
CPV classification: 79714000: Surveillance services
Estimated value: 2000000 HRK
Submission deadline: 2017-01-27
Award criteria: Lowest price

Technical requirements: Kontrolna ispitivanja materijala i radova pri rekonstrukciji raskrižja Jadranske avenije i Avenije Dubrovnik.
Predmet nabave je: Kontrolna ispitivanja materijala i radova pri rekonstrukciji raskrižja Jadranske avenije i Avenije Dubrovnik, sukladno detaljnom opisu, vrstama radova i količinama određenim u troškovniku iz priloga ove Dokumentacije za nadmetanje.
Projektom rekonstrukcije raskrižja Jadranske avenije i Avenije Dubrovnik geometrija samog kružnog toka neće se mijenjati, ostat će na istoj razini. Izgradnjom podvožnjaka na Jadranskoj aveniji / Avenija Dubrovnik omogućen je deniveliran nesmetan promet u smjeru istok – zapad te je kružni tok rasterećen tog dijela prometa. Rampe na južnoj strani kružnog toka, Jadranska avenija – Remetinečka te Remetinečka – Avenija Dubrovnik, ostaju s 3 trake. 2 trake ulaze u kružni tok, dok je treća za desne skretače građevinski odvojena prometnim otokom visokim 12 cm, širine 1,5 m. Rampe na sjevernoj strani kružnog toka, Jadranski most – Jadranska avenija te Avenija Dubrovnik – Jadranski most, se proširuju za 1 prometni trak i prema projektu imaju 4 prometne trake. 2 trake ulaze u kružni tok, dok su preostale 2 namijenjene desnim skretačima građevinski odvojene prometnim otokom visokim 12 cm, širine 1,5 m. Samo će raskrižje, svi ulazi i kružni tok ispred ulaza, biti semaforizirano. Vožnja kroz kružni tok bit će dodatno vođena vertikalnom signalizacijom na ulazu u kružni tok. Novim prometnim rješenjem isključeno je preplitanje automobila u samom kružnom toku. U vrijeme izvođenja rekonstrukcije predviđena je posebna regulacija prometa kojom će se omogućiti odvijanje prometa u pojedinim fazama rekonstrukcije. Projekt posebne regulacije prometa će biti obuhvaćen u Izvedbenom projektu. Zapadna granica zahvata poklapa se s početkom osi za smjer zapad – istok (Jadranska avenija – Avenija Dubrovnik). Početak osi (južna os MC10 i sjeverna os MC20) nalazi se na Jadranskoj aveniji u km 2+000, nastavno na projekt Jadranske avenije prema kojem je izrađena rekonstrukcija 2008. godine (projekt IGH). Južna granica zahvata na Remetinečkoj cesti locirana je na raskrižju sa ulicom Lanište. Istočna granica zahvata nalazi se kod zapadnog željezničkog nadvožnjaka na Aveniji Dubrovnik i definirana je stacionažama km 2+936,48 (MC10) / km 2+941,92 (MC20) osi Jadranska avenija – Avenija Dubrovnik, gdje se vozni trakovi predmetnog zahvata uklapaju u postojeće stanje voznih trakova. Sjeverna granica zahvata određena je početkom Sjeverozapadne rampe Jadranski most – Jadranska avenija odnosno završetkom Sjeveroistočne rampe Avenija Dubrovnik – Jadranski most. Planirani zahvat se provodi do upornjaka mosta. Na lokaciji zone raskrižja (rotora) Jadranske i Dubrovačke avenije u gradu Zagrebu u sklopu rekonstrukcije odvijat će se radovi na izgradnji podvožnjaka, rekonstrukciji postojeća 4 nadvožnjaka (SZ, JZ, JI, SI), rušenju postojećih nadvožnjaka (Z, I), izgradnji novog nadvožnjaka na istoku, proširenju postojećih rampi. Nadvožnjak Sjever i Jug se nalaze na samom kružnom toku, budući da je širina prometnice zadržana njih nije potrebno rekonstruirati. Pješačke površine predviđene su za kretanje osoba s invaliditetom i osobe smanjene pokretljivosti i to prema Pravilnik o prostornim standardima, urbanističko-tehničkim uvjetima i normativima za sprečavanje stvaranja arhitektonsko-urbanističkih barijera (NN br. 47/82).
S obzirom na potrebnu dubinu iskopa i projektnu razinu podzemne vode od 112 m n.m. zaštita građevinske jame izvest će se sidrenim armirano-betonskim i glinobetonskim dijafragmama. Građevinska jama, je nepravilnog tlocrtnog oblika (zakrivljeni trapez sa „repovima”).
Tijekom izgradnje na lokaciji raskrižja na postojećim prometnicama – rampama će se odvijati promet, tako da su dijafragme na ulazno izlaznim dijelovima građevine projektirane da se omogući nesmetano i sigurno odvijanje dijela prometa tijekom radova na rekonstrukciji raskrižja.
Rekonstruira se dio postojećeg VT plinovoda DN 500 koji se nalazi u zoni rekonstrukcije raskrižja na način da se predviđa zamjenski VT plinovod DN 500 umjesto dijela postojećeg VT plinovoda koji se stavlja izvan funkcije i umrtvljuje. Zamjenski VT plinovod DN 500 spaja se na postojeći VT plinovod DN 500 u Jadranskoj aveniji i postojeći VT plinovod DN 500 u Riječkoj ulici unutar zone obuhvata rekonstrukcije.
U sklopu rekonstrukcije raskrižja Jadranske i Dubrovačke avenije, predviđena je rekonstrukcija i izmještanje postojeće kanalizacijske instalacije, izvedba novih kanala oborinske odvodnje sa priključkom istih na postojeće kanale, izvedba oborinske odvodnje podvožnjaka sa crpnom stanicom „Rotor”, te izvedba platoa za ugradbu dizel agregata kao rezervnog napajanja crpne stanice u slučaju nestanka električne energije.
U sklopu rekonstrukcije raskrižja Jadranske i Dubrovačke avenije, predviđena je rekonstrukcija i izmještanje postojeće vodovodne instalacije, izvedba novih cjevovoda sa priključkom istih na postojeće vodoopskrbne cjevovode. U sklopu rekonstrukcije raskrižja Jadranske i Dubrovačke avenije, predviđena je rekonstrukcija i izmještanje postojećeg vodoopskrbnog cjevovoda DN 700 mm (čelične cijevi). Tehničkim rješenjem izvedba vodoopskrbnog cjevovoda DN 700 mm predviđena je od duktilnih cijevi, u dužini L= 632 m.
Za potrebe visokonaponske mreže predviđen je koridor širine 2 m u smjeru istok – sjever za buduće potrebe polaganja 110 kV kabela koji bi povezivao 4TS23 Botinec i 4TS45 Savska.
Prelaganje i zaštita postojeće DTK izvesti će se u potrebnom obimu. Izgradnja nove DTK potrebnog obima izvest će se, sukladno uvjetima Zagrebačkog digitalnog grada. Nakon prelaganja i zaštite postojeće, te izgradnje nove DTK treba preložiti sve ugrožene svjetlovodne i pretplatničke TK kabele (cca 40 komada) svih prijavljenih operatera, koristeći pritom najpovoljnije trase.
Zidovi za zaštitu od buke nalaze se na jugoistočnoj strani rotora. Izvode se 3 zida za zaštitu od buke. Zid 1 izvodi se na JI rampi Remetinečka – Avenija Dubrovnik, zid 2 i zid 3 se izvode na Dubrovačkoj aveniji.
Tramvajska pruga. Zahvat na sjeveru započinje od skretnice S-427 (na oba kolosijeka) i proteže se 235 metara u Dubrovačku Aveniju. Kod rekonstrukcije se ukida preticajni kolosijek u Dubrovačkoj Aveniji (od S-425 do S-426).
Odabrani ponuditelj je dužan predmet nabave izvršiti uredno, savjesno i odgovorno, pažnjom dobrog stručnjaka, po najvišim profesionalnim standardima, u skladu sa pozitivnim propisima koji se odnose na predmet nabave, nalozima i uputama nadzornih inženjera, te uvjetima i zahtjevima iz ove Dokumentacije za nadmetanje.
Odabrani ponuditelj obvezan je usluge iz ovog postupka nabave izvoditi sukladno zakonskim propisima i pravilima struke koji propisuju djelatnost kontrolnih ispitivanja materijala i radova.
U dokumentaciji za nadmetanje i troškovniku ovog postupka nabave navedena su tehnička pravila koja opisuju predmet nabave pomoću hrvatskih odnosno europskih odnosno međunarodnih normi. Ponuditelj treba ponuditi predmet nabave u skladu s normama iz dokumentacije za nadmetanje ili jednakovrijednim normama. S toga za svaku navedenu normu navedenu pod dotičnom normizacijskom sustavu dozvoljeno je nuditi jednakovrijednu normu, tehničko odobrenje odnosno uputu iz odgovarajuće hrvatske, europske ili međunarodne nomenklature.

Eligibility requirements: Obvezni i ostali razlozi isključenja, kao i uvjeti pravne i poslovne sposobnosti te dokumenti kojima ponuditelj dokazuje da ne postoje razlozi za isključenje, navedeni su u točkama 14. i 15.1. Dokumentacije za nadmetanje. Uvjeti financijske sposobnosti navedeni su u točki 15.2. Dokumentacije za nadmetanje. Uvjeti tehničke i stručne sposobnosti navedeni su u točki 15.3. Dokumentacije za nadmetanje.
Uvjeti financijske sposobnosti navedeni su u točki 15.2. Dokumentacije za nadmetanje.
Uvjeti tehničke i stručne sposobnosti navedeni su u točki 15.3. Dokumentacije za nadmetanje.